Molato wo o sekilwe kua Kgorotshekong ya Osh City ka September 2014 le ka October 7, 2014, kgoro ga se ya ka ya bona basadi ba molato gomme ya phetha ka gore ba swanetše go lefsa ka botlalo ka ge ba pharilwe ka molato wo ba sa o dirago, go golegwa pele o sekišwa le go tswalelwa ntlong ka semolao. Kgoro e ile ya lemoga gore basadi ba babedi ba swerwe ka mokgwa wo ka baka la kgethollo ya bodumedi le gore ba be ba beilwe leihlo ka ge modiro wa Dihlatse o be o se molaong kua Osh ka ge di be di sa ingwadiša. Phethong ya tsheko ya bona, Oksana le Nadezhda ba ile ba ithekga ka phetho yeo e dirilwego ke lekgotla la Constitutional Chamber ka September 4, yeo e bego e dumelela ka molao modiro wa Dihlatse tša Jehofa kua Osh le Kyrgyzstan ka moka. A tota Modimo o laola e sale gale gore ditiro tsa rona le diphelelo tsa rona e tla nna dife? Baebele e ruta eng?